open-index/open-wikipedia-markdown huggingface dataset:
ARA Mendoza (1929)

**ARA Mendoza** (runkonumero E3) oli Argentiinan laivaston Mendoza-luokan hävittäjä.

## Valmistus

Alus tilattiin 1927 J. Samuel White and Companyltä Cowesista ja se laskettiin vesille 18. heinäkuuta 1928. Alus valmistui 24. tammikuuta 1929. Se saavutti koejoissa 38 solmun nopeuden.

## Palvelus
Alus matkasi Argentiinaan yhdessä sisaralustensa kanssa, minne ne saapuivat marraskuussa. Alus palveli toisessa maailmansodassa. Alus muutettiin 1958 sukellusveneentorjuntakykyiseksi saattajaksi. Se poistettiin alusluetteloista 30. huhtikuuta 1962, kun Yhdysvalloista hankitut kolme Fletcher-luokan hävittäjää saapuivat.

## Lähteet

*
*

### Viitteet
Lijiangin vanhakaupunki

**Lijiangin vanhakaupunki** () on noin 800 vuotta vanha vanhakaupunki ja Unescon maailmanperintökohde Lijiangissa, Yunnanin maakunnassa Kiinassa. Vanhakaupunki lisättiin maailmanperintöluetteloon vuonna 1997.


Tiedosto:Mu Mansion entrance.JPG|Mu Mansionin sisäänkäynti
Tiedosto:Kegong Square canal 2.JPG|Kanaali
Lijiang-noria-l01.jpg|Vesirattaita


## Lähteet

## Aiheesta muualla
John Elkann

**John Philip Jacob Elkann** (s. 1. huhtikuuta 1976 New York, New York, Yhdysvallat) on italialainen liikemies. Hän on Exorin toimitusjohtaja ja hallituksen puheenjohtaja.

Elkann on toiminut Fiatin hallituksen puheenjohtajana vuodesta 2010 ja Ferrarin hallituksen puheenjohtajana vuodesta 2018 lähtien. 

Hän on toiminut Fiat Chrysler Automobilesin hallituksen puheenjohtajana vuosina 2014–2021 ja Stellantis-konsernin hallituksen puheenjohtajana vuodesta 2021.

Elkann on toiminut Ferrarin väliaikaisena toimitusjohtajana vuosina 2020–2021 ja Stellantis-konsernin väliaikaisena toimitusjohtajana vuosina 2024–2025.

Elkann kuuluu maineikkaaseen Agnellin teollisuussukuun.

## Lähteet
ARA Misiones (1937)

**ARA Misiones** (runkonumerot E11, T11 ja D11) oli Argentiinan laivaston Buenos Aires -luokan hävittäjä.

## Valmistus

Alus tilattiin Cammell Lairdilta ja se laskettiin vesille 23. syyskuuta 1937. Alus valmistui 5. syyskuuta 1938.

## Palvelus
Alus palveli toisessa maailmansodassa, jonka jälkeen sen puolen tuuman konekiväärit korvattiin kahdella yksiputkisella 40 millimetrin ilmatorjuntatykillä. Se luokiteltiin 1952 torpedoveneeksi (), jolloin sen runkonumeroksi tuli T11 ja edelleen 1957 hävittäjäksi () runkonumerolla D11. Aluksen takimmaiset torpedoputket poistettiin 1956 ja etummainen etsintävalotasanne suurennettiin ja sille asennettiin kaksi kaksiputkista 40 millimetrin ilmatorjuntatykkiä. Samassa yhteydessä alus varustettiin tutkalla. Se romutettiin 1974.

## Lähteet
*
*

### Viitteet
Scaglietti

**Scaglietti** oli italialainen autojen muotoilu- ja korinrakennusyritys, jonka perusti 1951 Sergio Scaglietti (9. tammikuuta 1920 – 20. marraskuuta 2011) autokorjaamoksi. Se sijaitsi vastapäätä Ferraria tien toisella puolella Maranellossa Modenan lähellä. Yritys valmisti 1950-luvulla useita Ferrarin kilpa-autoja. Kaikissa Scagliettin suunnittelemissa autoissa luki Scaglietti & C. mutta Scagliettin rakentamissa ulkopuolisten suunnittelemissa malleissa ei ollut. Eräät Ferrarin tavoitelluimmista malleista, kuten 250 California, 250 GTO ja 250 Tour de France, suunnitteli Pinin Farina ja rakensi Scaglietti.

Scagliettin suunnitelmien omistusoikeus on nykyisin Ferrarilla. Scagliettin suunnittelemia malleja:
* 1958 Ferrari 250 Testa Rossa
* 1955 Ferrari 410 Sport
* 1955 Ferrari 500 Mondial Series II
* 1954 Ferrari 250 Monza
* 1956 Ferrari 290 MM
* 1956 Ferrari 860 Monza
* 1958 Chevrolet Corvette Scaglietti Coupe

## Lähteet
Antioquia-luokka

**Antioquia-luokka** oli Kolumbian laivaston hävittäjäluokka, johon kuului kaksi alusta. Alukset tilattiin Yarrow Shipbuildersilta. Alukset olivat alun perin Portugalin 12. kesäkuuta 1931 tilaamat Douro-luokan alukset *Tejo* ja *Douro*. Kuitenkin Kolumbian ja Perun poliittisen tilanteen kiristyessä Kolumbia totesi olevansa ilman laivastoa, joka suojelisi maan pitkää sekä Karibianmeren että Tyynenmeren rannikkoa. Kolumbia pyysi apua Portugalilta, joka tarjosi mahdollisuuden lunastaa valmistumassa olevat aluksensa. Alusten hankinta tasapainotti alueen tasapainoa Perun hankittua vuonna 1933 Virosta kaksi hävittäjää. 

## Alukset

## Lähteet
*
*

### Viitteet
Mrika

**Mrika** on Preng Jakovan säveltämä ooppera, jota pidetään ensimmäisenä albanialaisena oopperana. Sen albaniankielinen libretto on Llazar Siliqin käsialaa. Teos kantaesitettiin Shkodërissa vuonna 1958 nelinäytöksisenä versiona, ja nykyisin käytetty kolminäytöksinen versio kantaesitettiin Tiranassa joulukuussa 1959. 

*Mrika* perustuu Jakovan ja Siliqin aiemman yhteistyön tuloksena syntyneeseen kaksikohtauksiseen *Dritë mbi Shqipëri* -teokseen, joka oli kantaesitetty Tiranassa heinäkuussa 1952.
Shelagh Delaney

**Shelagh Delaney** (25. marraskuuta 1938 – 20. marraskuuta 2011) oli englantilainen näytelmäkirjailija ja käsikirjoittaja. Hänen tunnetuin teoksensa on esikoisnäytelmä *A Taste of Honey* (1958, suom. *Hunajan maku*), jonka hän kirjoitti 18-vuotiaana. 

Delaney kuului Britanniassa 1950-luvun lopulla syntyneeseen, näytelmäkirjailija John Osbornen näytelmällään *[[Nuori viha]]* aloittamaan ”nuorten vihaisten miesten” kirjoittajasukupolveen, ja häntä kutsutaankin siksi usein ”nuoreksi vihaiseksi naiseksi”. Ryhmän arkisia ja todenmukaisia näytelmiä kutsutaan usein ”tiskipöytärealismiksi”.

*A Taste of Honey* kantaesitettiin 27. toukokuuta 1958. Sen Broadway-versio sai New York Drama Critics’ Circlen palkinnon näytäntövuoden 1960–1961 parhaana ulkomaisena näytelmänä. Suomessa *Hunajan makua* esitettiin viidessä ammattiteatterissa 1960-luvun puolenvälin paikkeilla.

Delaney teki näytelmien lisäksi useita radiokuunnelmien ja elokuvien käsikirjoituksia. Yhdessä ohjaaja Tony Richardsonin kanssa hän laati käsikirjoituksen myös esikoisnäytelmänsä elokuvasovitukseen *[[Hunajan maku]]* (1961), josta heidät palkittiin parhaan käsikirjoituksen Bafta-palkinnolla. Muita Delaneyn käsikirjoittamia elokuvia ovat esimerkiksi *[[Charlie Bubbles – haihattelija]]* (1967) ja *[[Tanssi tuntemattoman kanssa]]* (1985).

## Lähteet

## Aiheesta muualla
*
Justus Vajanne

**Justus Vajanne** (s. 17. maaliskuuta 1977 Espoo) on uransa lopettanut suomalainen jalkapalloilija. Hän oli pelipaikaltaan hyökkääjä.

Aikuisten tasolla Vajanne pelasi Atlantiksen, Allianssin, IFK Mariehamnin ja FC Viikinkien riveissä päästen tekemään debyyttinsä Veikkausliigassa 22. huhtikuuta 2001 ottelussa Jazzia vastaan. Uransa viimeiset vuodet hän pelasi Viikingeissä, kunnes lopetti uransa vuonna 2010.

## Lähteet

## Aiheesta muualla
*Vajanteen pelaajakortti transfermarkt.co.uk-sivustolla
I Should Care

”**I Should Care**” on Axel Stordahlin, Paul Westonin ja Sammy Cahnin säveltämä ja sanoittama musiikkikappale vuodelta 1944. Sen esitti ensimmäisenä Bob Allen vuoden 1945 musikaalielokuvassa *Vedenneito* (). Samana vuonna sen nauhoittivat muun muassa Martha Tilton, Jimmy Dorsey, Tommy Dorsey ja Frank Sinatra.

Jazzpianisti Bud Powell nauhoitti kappaleen vuonna 1947, minkä jälkeen siitä on tullut suosittu jazzartistien keskuudessa. Kappaleen ovat äänittäneet muun muassa Dexter Gordon, Thelonious Monk, Bill Evans, Hank Mobley ja Mel Tormé.

Cahn nimesi vuonna 1974 ilmestyneen omaelämäkertansa kappaleen mukaan.

## Lähteet
Fade to Red

__NOTOC__
**Fade to Red** on laulaja-lauluntekijä Tori Amosin musiikki-DVD vuodelta 2006. DVD on kokoelma Amosin musiikkivideoista vuosilta 1992–2005. Se sisältää myös Amosin kommentteja videoista. Kokoelman julkaisi Rhino Entertainment.

## Kappaleet
### Levy 1
# Past the Mission
# Crucify
# Jackie’s Strength
# A Sorta Fairytale
# Winter
# Spark
# Sleeps with Butterflies
# Cornflake Girl (US Version)
# Hey Jupiter
# Silent All These Years

### Levy 2
# Caught a Lite Sneeze
# 1000 Oceans
# God
# Bliss
# China
# Raspberry Swirl
# Talula
# Sweet the Sting
# Pretty Good Year

**Bonusvideot** (molemmat levyt)
# Professional Widow (Remix)
# Cornflake Girl (UK Version) 
# Behind the Scenes: A Sorta Fairytale

## Lähteet

## Aiheesta muualla
* Everything Tori - Fade to Red
Ison-Britannian luterilainen kirkko

**Ison-Britannian luterilainen kirkko** () on Ison-Britannian saarella toimiva luterilainen kirkko.

Kirkko on ollut vuodesta 1988 Luterilaisen maailmanliiton jäsen, ja sen jäsenmäärä on 1&nbsp;500- Vuonna 2010 se liittyi jäseneksi Porvoon kirkkoyhteisöön. Kirkon piispana toimii vuodesta 2019 alkaen norjalainen, entinen Sør-Hålogalandin hiippakunnan piispa, Tor Berger Jørgensen.

Kirkolla on kuusi englanninkielistä seurakuntaa ja yksi pohjoismainen seurakunta, minkä lisäksi se järjestää jumalanpalveluksia puolaksi viidellä paikkakunnalla sekä Suur-Lontoon alueella myös kantoninkiinaksi, mandariinikiinaksi ja swahiliksi.

## Katso myös
* Englannin evankelis-luterilainen kirkko

## Lähteet

## Aiheesta muualla
* Kirkon kotisivut
Benn Jordan

**Benn Lee Jordan** (s. 28. lokakuuta 1978) on elektronisen musiikin tuottaja. Vuodesta 1999 lähtien hän on julkaissut kokeellista Jazzia, IDM:ää sekä Breakcorea yhdistelevää musiikkia. Tunnetuimman aliaksensa The Flashbulb lisäksi hän on julkaissut musiikkia mm. nimellä Acidwolf, Human Action Network sekä FlexE.

## Tuotanto The Flashbulb -nimellä

### Albumit

* 
* 
* 
* 
* 
* 
* 
* 
* 
* 
* 

### EP:t ja singlet

* 
* 
* 
* 
* 
* 

## Aiheesta muualla
*Viralliset kotisivut
Jari Niska

**Jari "Jake" Niska** on suomalainen muusikko, joka on toiminut Seitsemän seinähullun veljeksen laulavana rumpalina vuoteen 2020, jolloin bändi lopetti toimintansa. Kotipaikkaansa Niska pitää Valkeakoskella.

Yli 40-vuotiselle musiikkiuralla on ollut kymmeniä suomalaisia huippusolisteja ja useita tanssiorkestereita, muun muassa Voimaorkesteri, joka voitti vuonna 2007 SMOrk eli tanssiorkestereiden SM-kilpailun. Kokoonpanolle myönnettiin tuolloin myös Kullervo Linna -palkinto. Jake toimii myös Lumilinnan ja Eino Grönin sekä oman JNB-yhtyeiden laulavana rumpalina sekä tekee freelancerkeikkoja. Niska toimii myös 2020 perustamansa sekstetin Musakoneen impressaarina.

## Lähteet

## Aiheesta muualla
Malibu – huumerannikko

**Malibu – huumerannikko** () on vuoden 1989 rikosdraama. Elokuvan pääosia esittävät George Clooney, Doug Savant, Dedee Pfeiffer, Philip McKeon, Rick Najera ja Gene Simmons. Elokuvassa Remar (Clooney) ja Attila (Savant) joutuvat tekemisiin huumelordin kanssa heidän ystävänsä jouduttua poliisin haaviin. Elokuvan on ohjannut H. Gordon Broos.

*[[Video-opas|Video-oppaassa]]* vuodelta 1994 Bello Romano kutsui elokuvaa ”kamalaksi yritykseksi tehdä nuorten toimintaelokuvaa”. Hän antoi elokuvalle tähtien sijasta pommin, mikä vastaa sanallista arviota ”täysin epäonnistunut tekele”.

## Lähteet

## Aiheesta muualla
* 
* 
*
Rauhalan koulu (Kotka)

**Rauhalan koulu** oli peruskoulu Kotkassa Rauhalan kaupunginosassa. Koulussa toimivat vuosiluokat 1–6 ja sen oppilasmäärä on noin 350 (2011). Rauhalan koulun erityispiirteenä on muun muassa painotettu musiikinopetus eli musiikkiluokat. Syksyllä 2024 koulu yhdistyi uuteen Käpylän kouluun.

## Historia

Rauhalan koulun historia alkaa vuonna 1883 toimintansa aloittaneesta William Ruthin Kymiin perustamasta yksityisestä tehdaskoulusta. Koulu sijaitsi alun perin Karhulan tilan mailla lähellä Kymijoen Korkeakoskenhaaran suuta. Karhula Osakeyhtiö purki alkuperäisen koulurakennuksen vuonna 1916 konepajan lisärakennuksen tieltä ja antoi yli hehtaarin tontin mailtaan uusille koulurakennuksille, jotka valmistuivat vuonna 1918. Nykyinen koulurakennus vihittiin käyttöön vuonna 1958.

## Lähteet

## Aiheesta muualla

*Rauhalan koulun verkkosivut
Pará-luokka (hävittäjä, 1908)

**Pará-luokka** oli Brasilian laivaston kymmenen vuosina 1908-1910 Yarrow Shipbuildersilla Scotstounissa valmistetun hävittäjän muodostama alusluokka. Alukset muistuttivat Britannian kuninkaallisen laivaston River-luokan hävittäjiä ja ne nimettiin Brasilian osavaltioiden mukaan.

Luokan alukset tilattiin osana vuoden 1907 laivasto-ohjelmaa ja ne ylittivät koeajoissa asetetut nopeusvaatimukset. Alukset osoittautuivat myös hyvin ketteriksi kyeten tekemään täydessä vauhdissa 375 jaardin ympyrän.

## Suunnittelu
Alukset suunniteltiin 104 hengen miehistölle. Niiden voimanlähteenä oli kaksiakseliset nelisylinteriset VTE-moottorit, joihin oli kytketty kaksi hiiltä polttoaineena käyttävää Yarrow-kattilaa tuottaen 8&nbsp;000 hevosvoimaa. Alusten hiilivarastoissa oli kaikkiaan 140 tonnia hiiltä, joka mahdollisti 3&nbsp;700 merimailin matkan 14 solmun nopeudella.

Pääaseina aluksilla oli kaksi neljän tuuman tykkiä ja apuaseina neljä kolmen naulan tykkiä. Lisäksi aluksilla oli kaksi 18 tuuman torpedoputkea.

## Alukset

## Lähteet
*
*

### Viitteet
Pará-luokka

**Pará-luokka** on ollut kolmen Brasilian laivaston alusluokan nimenä. Alukset on nimetty Brasilian osavaltion Parán mukaan.
*Pará-luokka (monitori) 1800-luvun lopun Brasilian laivaston palveluksessa ollut monitoriluokka
*Pará-luokka (hävittäjä, 1908), Yarrow Shipbuildersin 1908-1910 valmistamat alukset
*Pará-luokka (hävittäjä, 1959) eli Yhdysvaltain laivaston Brasilian laivastolle 1959-1972 luovuttamat Fletcher-luokan alukset
Jig-Saw

**Jig-Saw** oli helsinkiläinen, progressiivista rockia soittanut rock-yhtye, joka toimi vuosina 1969–1977. Se levytti Hi-Hat-levymerkille. Alkuvuosina yhtyeessä soittivat muun muassa basistina Ari Vaahtera, rumpalina Upi Sorvali ja viulistina Otto Nevanlinna. Pitkäaikaisimmassa kokoonpanossa soittivat Crisu Ristseppä (kitara, laulu), Jomme Kettunen (rummut, laulu) ja Repe Kupiainen (basso, laulu). Viimeiset puolitoista vuotta laulusolistina oli Riki Sorsa.

Yhtye julkaisi ainoan albuminsa *[[Ujo poika]]* vuonna 1975. Albumilta irrotettiin single "Ujo poika" / "Tie edessäin". Myöhemmin samana vuonna julkaistiin single "Superkingi" / "Mitäs hyvää kehumaan". Viimeinen single ilmestyi vuonna 1977 ja sillä olivat cover-biisit "Once Bitten Twice Shy" / "I Need You".

## Lähteet
*
Tarinoita tuonpuoleisista

**Tarinoita tuonpuoleisista** () on David Eaglemanin vuonna 2009 julkaisema kirja, joka sisältää 40 pienoisnovellia kuolemanjälkeisen elämän olosuhteista. Tarinat esimerkiksi havainnollistavat minuuden muuttuvuutta ajan myötä.

## Lähteet

## Aiheesta muualla
* Robert Hanks: Sum: Forty Tales from the Afterlives. Telegraph 27.5.2009. 
* Teppo Kulmala: Parempi maassa kuin taivaassa. Savon sanomat 19.9.2011.
* Markku Soikkeli: Metafyysiset ajatusleikit tekevät uskonnot tarpeettomiksi. Kiiltomato.net 28.9.2011.
Risto K. Järvinen

**Risto K. Järvinen** (s. 1965 Helsinki) on stand up -koomikko ja päätoimittaja, koulutukseltaan rakennusmestari.

Järvinen on  työskennellyt lavakoomikkona vuodesta 2002. Hän on kirjoittanut niin runoja kuin proosaakin. Hän perusti Huonon Kirjallisuuden Seuran, joka julkaisi kokoelman *Mallusjokelaisen sielunmaisema ja muuta paskaa*, joka oli helmikuussa 2000 Suomen kymmenenneksi myydyin kirja. Seuran toiminta loppui Järvisen mukaan siihen, että hän luki Tony Halmeen aforismikirjaa ja totesi seuran tarpeettomaksi. Järvinen on ''Skeptikko''-lehden päätoimittaja. Ennen skeptikonuraansa hän oli kokeillut erilaisia uskonnollisia suuntauksia.

## Teokset
* 
* 

## Lähteet
Tommi Haanpää

**Tommi Haanpää** (s. 21. huhtikuuta 1990 Seinäjoki) on suomalainen jalkapalloilija, joka edustaa Veikkausliigassa pelaavaa Rovaniemen Palloseuraa. Hän on pelipaikaltaan hyökkääjä.

Aikuisten tasolla hän aloitti kaudella 2007 pelaamisen Kakkosessa pelanneessa TP-Seinäjoen joukkueessa ja jatkoi seuraavalla kaudella Seinäjoen uudessa fuusioseurassa SJK:ssa. Samalla kaudella Haanpää pelasi myös yhden ottelun Ykkösessä pelanneessa Kokkolan Pallo-Veikkojen joukkueessa.

Kaudella 2009 Haanpää pelasi kuusi viikkoa lainasopimuksella Jarossa ja siirtyi kauden päättymisen jälkeen pietarsaarelaisjoukkueen riveihin. Veikkausliigassa Haanpää teki debyyttinsä 25. heinäkuuta 2009 ottelussa FC Interiä vastaan. Menestyskaudeksi Veikkausliigassa muodostui kesä 2011, jolloin Haanpää pelasi kaikkiaan 27 ottelua ja teki kolme maalia. Jaro-vuosien aikana hän pelasi myös Kakkosessa ja Kolmosessa pelanneessa farmijoukkue JBK:ssa. Kaikkiaan Haanpää pelasi Veikkausliigassa Jaron riveissä 43 ottelua tehden niissä neljä maalia.

Kaudella 2012 Haanpää ei saanut enää juurikaan peliaikaa, joten omasta toivomuksestaan sopimus purettiin, ja hän siirtyi Ykkösessä pelanneen SJK:n riveihin.

Loukkaantumisten vuoksi Tommi Haanpää ei pystynyt vakiinnuttamaan pelipaikkaansa SJK:ssa, joten hän etsi uutta joukkuetta itselleen seuraavaksi kaudeksi. Kaudeksi 2013 hän siirtyi Ykkösessä pelanneeseen AC Ouluun. Oululaisjoukkueessa hän tuli useimmiten kentälle vaihdosta eikä pystynyt vakiinnuttamaan pelipaikkaansa avauskokoonpanossa.

Kaudeksi 2014 Haanpää siirtyi Kakkosessa pelanneeseen PS Kemi Kingsin. Kausi oli Haanpäälle pitkään aikaan täyspainoinen. Hän pelasi 26 ottelua ja teki niissä neljä maalia. Kaudeksi 2015 hän siirtyi Veikkausliigan Rovaniemen Palloseuraan. Haanpää pelasi seitsemän ottelua RoPSin Veikkausliigamiehistössä sekä Kakkosta farmisopimuksen puitteissa FC Santa Clausissa, jossa hän pelasi 21 ottelua ja teki yhdeksän maalia. Kaudeksi 2016 Haanpää siirtyi Tornion Pallo-47:ään, joka pelasi Kakkosta. Kaudeksi 2017 Haanpää siirtyi kotiseudulleen Kolmosessa pelanneeseen SJK Akatemiaan.

Kaikkiaan Haanpää on pelannut Veikkausliigassa 50 ottelua ja tehnyt neljä maalia.

## Lähteet

## Aiheesta muualla
*Haanpään pelaajakortti AC Oulun faniryhmän kotisivuilla
*Haanpään pelaajakortti transfermarkt.co.uk-sivustolla
*Haanpään pelaajakortti soccerpunter.com-sivustolla
Jakob Johan von Bilang

**Jakob Johan von Bilang** (1739–1803) oli suomalainen sotilas ja norsunluun leikkaaja. Hän osallistui Ranskassa seitsenvuotinen sotaan ja yleni luutnantiksi. Palattuaan hän palveli Ruotsissa ja erottuaan kapteenina 1773 von Bilang muutti jälleen Suomeen.

Vuonna 1778 Kustaa III vaati säädyiltä verosuostuntaa määräämättömäksi ajaksi, jolloin von Bilang esitti sen myöntämistä vain määräajaksi. Vuonna 1789 kuningas vaati säätyjä valtionvelan takaajiksi, mutta jälleen von Bilang vastusti kuninkaan tahtoa. Kuitenkin hän kannatti kuninkaan vallan kasvattaneen yhdistys- ja vakuuskirjan hyväksymistä. Vuoden 1792 valtiopäivillä hän varovaisena oppositiomiehenä puhui ”suomalaiskansallisesta luonteestaan” kummunneesta suoruudestaan.

## Lähteet
*
*

### Viitteet
Acre-luokka (hävittäjä)

**Acre-luokka** (tai **Amazonas-luokka**) oli Brasilian laivaston kuuden vuosina 1943–1946 vesillelasketun hävittäjän muodostama alusluokka, jonka alukset saatiin palveluskäyttöön vasta 1950-luvun alussa.

## Taustaa
Brasilian myytyä kuusi Britteinsaarilla valmistumassa olevaa Jurua-luokan alustaan vuonna 1939 Britannialle maan laivastolle jäi ainoastaan yksi hävittäjä. Ainoa hävittäjä oli jo vanhentunut Porpoise-luokan *[[CT Maranhão|Maranhão]]*. Marcílio Dias -luokka oli rakenteilla, mutta ne eivät riittäisi kahden taistelulaivan (*[[Minas Geraes|Minas Gerais]]* ja *[[São Paulo (1909)|São Paulo]]*) ja kahden risteilijän (*[[Bahia (1909)|Bahia]]* ja *[[Rio Grande do Sul (1909)|Rio Grande do Sul]]*) suojaksi. Puutteen poistamiseksi tilattiin vuonna 1940 kuusi Acre-luokan alusta Ilha das Cobrasin telakalta.

## Suunnittelu
Luokan alukset valmistettiin Brasiliassa Britanniasta saatuja H-luokan alusten piirustuksia mukaillen. Ne varustettiin kuitenkin edelleen puolueettomana pysyttelevistä Yhdysvalloista hankituin asein ja järjestelmin. Tästä seurasi suunnitelmiin muutoksia, jotta hankitut järjestelmät saatiin asennettua. Muutosten jälkeen alukset muistuttivat enemmän Yhdysvaltain laivaston Craven-luokan aluksia kuin alkuperäisen suunnitelman mukaisia aluksia. Tähän oli syynä lähinnä savuhormien yhdistäminen yhdeksi.

## Alukset

## Lähteet
*
*

### Viitteet

## Aiheesta muualla
Marcílio Dias -luokka

**Marcilio Dias -luokka** (tai **M-luokka**) oli Brasilian laivaston kolmen toisen maailmansodan aikana valmistetun hävittäjän muodostama alusluokka, jonka alukset saatiin palvelukseen vuonna 1943. Alukset olivat ensimmäisiä Brasiliassa valmistettuja varsinaisia sotalaivoja.

Brasilian liittyminen toiseen maailmansotaan liittoutuneiden rinnalle 22. elokuuta 1942 loi liittoutuneiden ja erityisesti Yhdysvaltain asetehtaiden toimituksille uusia kanavia. Avusta huolimatta alusten valmistuminen oli hidasta ja ne valmistuivat vasta 1943.
 
## Suunnittelu
Luokan alusten piirustukset pohjautuivat Yhdysvaltain laivaston Mahan-luokan hävittäjiin. Niiden aseistus ja varustus ostettiin Yhdysvalloista. Alusten turbiinit hankittiin General Electric Companyltä ja kattilat Babcock and Wilcoxilta. Alusten aseistus ostettiin Bethlehemiltä samoin tulenjohto- ja kaikuluotainjärjestelmät olivat Yhdysvalloista.

## Alukset

## Lähteet
*
*

### Viitteet
Carl Billsten vanhempi

**Carl Billsten vanhempi** (1605–1673) oli Pinjaisten ja Fagervikin ruukkien perustaja sekä Suomen ensimmäinen varsinainen ruukinpatruuna. Hän toimi Turussa tullin vuokraajana eli satamamakasiinien vuokraajana. Viimeistään vuonna 1639 Billsten alkoi rakentaa Pinjaisten eli Billnäsin ruukkia Pohjan pitäjään. Tehdas valmistui vuonna 1640, ja hän sai privilegion vuonna 1641. Ruukki käytti Ojamon malmia, mutta kaivoksen ehdyttyä Billsten tuotti malmia Tukholman saaristosta. Valmistamiaan tuotteita Billsten vei omilla laivoillaan Tukholmaan ja Tallinnaan. Lisäksi ruukkiin kuului huomattava maaomaisuus, josta saatiin puuta masuunin lämmittämiseen sekä ruokatarpeita työntekijöitä varten.

Billstenin kuoltua ruukin patruunana jatkoi hänen poikansa Carl Billsten nuorempi.

## Kirjallisuutta
*

## Lähteet
Carl Billsten nuorempi

**Carl Billsten nuorempi** (noin 1635–1691) oli Pinjaisten ja Fagervikin ruukkien johtaja isänsä Carl Billsten vanhemman jälkeen ja Skogbyn masuunin perustaja. Billsten panosti ruukeissaan kankiraudan tuottamisen ohessa myös erilaisiin valutuotteisiin ja taontaan. Fagervikissa tuotettiin nauloja, hevosenkenkiä, uunipeltejä, sirppejä, auranteriä ja muita vastaavia esineitä. Kukoistavan teollisen tuotannon varjopuolena olivat syytökset laittomasta liiketoiminnasta, joita esitettiin Billstenia kohtaan kahden vuosikymmenen ajan. Vaikutusvaltaisen patruunan onnistui kuitenkin viivyttää asian käsittelyä vuosien ajan ja lopulta vesittää oikeusjuttu. Samalla Billsten vietti suurellista elämää ruukinkartanollaan, ja erityisesti tuhlailevasta elämästä on jäänyt muistiin Billstenin Katarina-tyttären ja Uudenmaan ja Hämeen läänin veromestarin Arvid Carlstedtin ylelliset häät vuonna 1688.

Avioliitostaan porvari Wellam Heyn tyttären kanssa Billstenillä oli poika Carl, joka aateloitiin nimellä von Bildsten.

## Kirjallisuutta
*
*

## Lähteet
Augusto De Luca

**Augustus De Luca** (s. 1. heinäkuuta 1955 Napoli) on italialainen valokuvaaja.
Hän on tehnyt 1970-luvulta lähtien muotokuvia ja arkkitehtuurikuvausta.
1980-luvulla De Luca suuntautui mustavalkoisesta kohti värikuvausta, materiaaleinaan muun muassa Instant Kodak, Polaroid ja diafilmi.

De Luca suoritti lakitutkinnon, mutta keskittyi sitten valokuvaukseen ja ryhtyi ammattikuvaajaksi 1970-luvun puolivälissä. Hänen minimalistisen pelkistetyt kuvansa liikkuvat perinteisen ja kokeilevan valokuvauksen välimaastossa. Hänen kuviaan on ollut esillä monissa näyttelyissä myös Italian ulkopuolella, kuten Arlesin vuosittaisessa Rencontres-valokuvatapahtumassa. Hänen valokuviaan on muun muassa Ranskan kansalliskirjaston kokoelmissa. De Lucan kuvia on käytetty äänilevyjen kansissa, puhelukorteissa ja mainonnassa, ja hän on julkaissut toistakymmentä valokuvateosta erityisesti Italian tunnetuimmista kaupungeista. Vuonna 1996 De Luca sai Città di Roma -palkinnon kirjastaan *Roma Nostra*.

## Julkaisut

* *Napoli mia*.(Centro Il Diaframma / Canon Edizioni Editphoto Srl - 1986)
* *Trentuno napoletani di fine secolo*. Electa, Napoli 1995, 
* *Roma nostra. Suggestive immagini fotografiche di una Roma senza tempo*. Gangemi Editore, Rooma 1996, 
* *Napoli Grande Dame*. Gangemi Editore, Rooma 1997, 
* *Il Palazzo di giustizia di Roma*. Gangemi Editore, Rooma 1998, 
* *Firenze : frammenti d'anima*. Gangemi Editore, Rooma 1998, 
* *Bologna in particolare*. Gangemi Editore, Rooma 1999, 
* *Milano senza tempo*. Gangemi Editore, Rooma 2000, 
* *Torino in controluce*. Gangemi Editore, Rooma 2001, 
* *Tra Milano e Bologna appunti di viaggio*. Gangemi Editore, Rooma 2002, 
* *Swatch Collectors Book 1*. Editore M. Item - Sveitsi 1992, 
* *Swatch Collectors Book 2*. Editore M. Item - Sveitsi 1992, 

## Lähteet

## Aiheesta muualla

* Augusto De Luca EduEDA
* To Arch Magazine
Kongressipuolue

**Kongressipuolue** voi tarkoittaa seuraavia:

* Intian kongressipuolue (, intialainen puolue
* Nepalin kongressipuolue (नेपाली काँग्रेस), nepalilainen keskusta-sosiaalidemokraattinen puolue
* Kongressipuolue (al-Mu’tamar min ajl il-Jumhūriyyah, , tunisialainen sosiaalidemokraattinen puolue
Hakalan koulu

**Hakalan koulu** oli peruskoulu Kotkassa kaupungin itäosassa entisen Karhulan kauppalan alueella. Koulussa toimivat vuosiluokat 1–6 ja sen oppilasmäärä oli noin 170 (2011). Syksyllä 2024 koulu yhdistyi uuteen Käpylän kouluun.

## Historia

Hakalan koulun historia alkaa Sunilan yhteiskoulun perustamisesta vuonna 1960. Koulu oli aluksi 5-luokkainen oppikoulu. Arkkitehti Osmo Siparin suunnittelema koulurakennus valmistui vuonna 1961. Voimistelusali valmistui vuonna 1964. Vuonna 1967 koulu muuttui 8-luokkaiseksi oppikouluksi ja lukiosiipi valmistui vuonna 1969. Vuonna 1974 peruskoulujärjestelmään siirryttäessä koulun uudeksi nimeksi tuli Hakalan peruskoulun yläaste ja lukio. Lukion nimi vaihtui vuonna 1985 Sunilan lukioksi. Lukio lakkautettiin vuonna 1991 ja yläaste vuonna 1995.

Nykymuotoinen Hakalan koulu syntyi vuonna 1995, jolloin Metsäkulman ja Sunilan ala-asteet, Tapion erityiskoulu sekä Hakalan yläaste lakkautettiin ja koulusta muodostettiin peruskoulun vuosiluokat 1–6 käsittävä oppilaitos.

## Lähteet

## Aiheesta muualla

*Hakalan koulun verkkosivut
Syväjärvi

**Syväjärvi** voi tarkoittaa seuraavia:
;asutusalue
* Syväjärvi, kylä Jämsän Länkipohjalla
* Syväjärvi, kylä Kauhavalla
* Syväjärvi, kylä Sodankylässä
;järviä:
* Syväjärvi, järvi Hämeenlinnan Porraskoskella
* Syväjärvi, järvi Ilomantsissa
* Syväjärvi, järvi Ilomantsissa Petkeljärven kansallispuistossa
* Syväjärvi, järvi Inarissa Lapin maakunnassa.
* Syväjärvi, järvi Jaaman hallintopiirissä Leningradin alueella Venäjällä.
* Syväjärvi, järvi Jyväskylässä
* Syväjärvi, järvi Jämsän Länkipohjalla ja Oriveden Längelmäellä
* Syväjärvi, järvi Jämsän Pihlaistossa
* Syväjärvi, järvi Jämsänkosken Syväjärvenmutkassa
* Syväjärvi, järvi Kangasalan Mattilankylällä
* Syväjärvi, järvi Kangasalla Pajulassa ja Orivedellä
* Syväjärvi, järvi Kangasalan Savolla
* Syväjärvi, järvi Kangasniemellä
* Syväjärvi, järvi Kannonkosken Kannonpäällä
* Syväjärvi, järvi Kannonkoskella, yhteydessä viereiseen Pudasjärveen
* Syväjärvi, järvi Kauhavan Kortesjärvellä
* Syväjärvi, järvi Kihniössä
* Syväjärvi, järvi Kivijärven Saunakylässä 
* Syväjärvi, järvi Kuhmoisten Jyrkysenkulmalla
* Syväjärvi, järvi Kuhmoisten Kärpänkylässä
* Syväjärvi, järvi Laukaan Myllypohjalla
* Syväjärvi, järvi Laukaan Vehniöllä
* Syväjärvi, järvi Myrskylässä
* Syväjärvi, järvi Oriveden Ristijärvellä
* Syväjärvi, järvi Oriveden Untavalla
* Syväjärvi, järvi Pellossa
* Syväjärvi, järvi Pielavedellä
* Syväjärvi, järvi Pihtiputaan Kojolassa
* Syväjärvi, järvi Pihtiputaan Korppisissa
* Syväjärvi, järvi Pälkäneellä
* Syväjärvi, järvi Rautalammin kirkonkylässä
* Syväjärvi, järvi Rautalammilla lähellä Konnekoskea
* Syväjärvi, järvi Ruokolahdella
* Syväjärvi, järvi Ruovedellä
* Syväjärvi, järvi Sastamalan Kiikassa
* Syväjärvi, järvi Sodankylän Syväjärvellä
* Syväjärvi, järvi Sodankylässä, osa Kelujärveä
* Syväjärvi, järvi Sastamalassa Suodenniemellä
* Syväjärvi, järvi Tampereen Velaatassa
* Syväjärvi, järvi Tampereen Viitapohjassa
* Syväjärvi, järvi Viitasaaren Kotvalassa
* Syväjärvi, järvi Virtain Jähdyspohjassa
* Syväjärvi, järvi Virtain Monoskylässä
* Syväjärvi, järvi Virtain Nesteenperällä
* Syväjärvi, järvi Virtain Siekkiskylässä
* Syväjärvi, järvi Ylöjärvellä
* Syväjärvi, järvi Äänekoskella
* Alimmainen Syväjärvi, järvi Hartolassa
* Keskimmäinen Syväjärvi, järvi Hartolassa
* Ylimmäinen Syväjärvi, järvi Hartolassa

;henkilöitä:
* Antti Syväjärvi (s. 1968), suomalainen professori, Lapin yliopiston rehtori 2020–
* Kari-Pekka Syväjärvi (s. 1987), suomalainen jalkapallomaalivahti
* Ville Syväjärvi (s. 1983), suomalainen jalkapalloilija.
Ruonalan koulu

**Ruonalan koulu** on peruskoulu Kotkassa Ruonalan kaupunginosassa. Koulussa toimivat vuosiluokat 1–5 ja sen oppilasmäärä on noin 200 (2013).

## Lähteet
Kartio (sukunimi)

**Kartio** on suomenkielinen sukunimi:

*Kaarlo Kartio (ent. *Kalle Juho Hänninen*, 1904–1944), näyttelijä
*Kai Kartio (s. 1961), taidemuseon johtaja
*Leena Kartio (o.s. *Karumo*, s. 1938) Turun yliopiston siviilioikeuden emeritaprofessori ja entinen kansleri.
Tunisian työväenpuolue

**Tunisian työväenpuolue** (, ), ennen **Tunisian työväen kommunistinen puolue**, on tunisialainen puolue. Puolue perustettiin 1986 ja rekisteröitiin virallisesti 2011. Puolueen johtaja ja puoluesihteeri on Hamma Hammami.

Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai kolme paikkaa.

## Aiheesta muualla
* Virallinen puoluelehti
Karhuvuoren koulu

**Karhuvuoren koulu** on peruskoulu Karhuvuoren kaupunginosassa Kotkassa. Koulussa toimivat vuosiluokat 6–9 ja sen oppilasmäärä on noin 450 (2016).

Karhuvuoren vanha koulurakennus valmistui vuonna 1973. Samassa rakennuksessa toimi myös Karhuvuoren kirjasto. Koulussa oli homeongelma ja koululaiset joutuivat siirtymään evakkoon Jylpyn ammattikorkeakoulun tiloihin syyskuussa 2012. Vanha koulurakennus purettiin vuonna 2014. 

Uusi koulurakennus valmistui joulukuussa 2015 ja avattiin tammikuussa 2016. Samassa yhteydessä avattiin Karhuvuoren kirjasto uusissa tiloissa koulurakennuksen päädyssä. Koulun rakentamiskustannukset arvioitiin etukäteen 13,6 miljoonaksi euroksi. Uuteen kouluun ei rakennettu liikuntasalia, sillä aivan koulun naapurissa on urheilutalo. 

Koulun vihkiäiset olivat 25. marraskuuta 2016. Koulurakennuksessa toimii myös nuorisotila Welho. Uuden koulurakennuksen takana on värikartta, jonka värit kaatuvat koulun sisätiloihin. Koko koulu on sisustettu ja rakennettu värikkäästi. 

Huhtikuussa 2019 myös uudessa koulurakennuksessa alettiin selvittää mahdollisia sisäilmaongelmia.

## Lähteet
Syyskuun kyy

**Syyskuun kyy** on suomalaisen muusikko ja lauluntekijä Lauri Tähkän ensimmäinen soolosingle, joka julkaistiin 5. syyskuuta 2011. Kappale sisältyy hänen lokakuussa 2011 julkaistulle ensimmäiselle soolouransa studioalbumilleen *[[Polte]]*. Tähkä työsti kappaletta vuoden.

Musiikkivideon kappaleeseen on ohjannut Jukka Salo. Video on kuvattu Helsingin Vasikkasaaressa sijaitsevassa vanhassa öljysäiliörauniossa.

Single debytoi Suomen virallisen listan sijalla 12. Parhaimmillaan se on ollut listan sijalla yhdeksän.

## Muusikot
* Lauri Tähkä – laulu, akustinen kitara, sävellys, sanoitus
* Marko Timonen – rummut
* Arttu Hasu – basso
* Milla Viljamaa – piano
* Riku Mattila – akustinen kitara
* Anssi Växby – jousisovitus

## Lähteet
HMCS Hamilton

**HMCS Hamilton** (viirinumero I24) oli Kanadan laivaston Town-luokan hävittäjä toisessa maailmansodassa.

## Valmistus
Yhdysvaltain laivasto tilasi Newport-luokan hävittäjän *USS Kalkin* Bethlehem Steelin Fore Riverin telakalta, missä köli laskettiin 17. elokuuta 1918. Alus laskettiin vesille 24. joulukuuta ja otettiin palvelukseen 29. maaliskuuta 1919.

## Palvelus
*Kalk* oli Euroopassa aina vuoteen 1920. Yhdysvaltoihin palattuaan alus oli koululaivana, kunnes se siirrettiin reserviin Philadelphiaan. Kesäkuussa 1940 alus palautettiin palvelukseen valvomaan Yhdysvaltain puolueettomuutta.

### HMS Hamilton
Alus siirrettiin 23. syyskuuta Britannian kuninkaalliselle laivastolle 3. syyskuuta allekirjoitetun laivoja tukikohdista -sopimuksen nojalla säilyttäen nimensä *HMS Kalk*. Sille siirtyi 24. syyskuuta brittimiehistö ja alus nimettiin Halifaxissa *HMS Hamiltoniksi*.

Halifaxista alus lähti 1. lokakuuta Newfoundlandin kautta Britteinsaarille. Se saapui 4. lokakuuta St. Johnsiin, jossa se kolaroi sisaraluksensa *[[HMS Georgetown]]in* kanssa kummankin aluksen vaurioituessa pahoin. Aluksen korjaus määrättiin tapahtuvaksi St. Johnsissa New Brunswickissä, jonne se hinattiin. Alusta vesille laskettaessa 26. lokakuuta se otti pohjaan vaurioituen uudelleen. Alus odotti vuoden lopun telakkapaikkaa ja se poistettiin kuninkaallisen laivaston alusluettelosta, joten sen miehistö siirrettiin muille aluksille.

### HMCS Hamilton
Vuoden 1941 alkupuoliskon alus oli telakalla korjattavana. Se otettiin 6. heinäkuuta 1941 Kanadan laivaston palvelukseen nimettynä *HMCS Hamiltoniksi*. Koeajojen päätyttyä alus aloitti 12. heinäkuuta operationaalisen palveluksen läntisessä saattajaosastossa () St. Johnsissa. Alus kolaroi elokuussa Alankomaiden laivaston sukellusveneen *[[Hr. Ms. O 15]]*:n kanssa Halifaxissa. Hävittäjä siirrettiin telakalle korjattavaksi, mistä se palasi palvelukseen lokakuussa. Alus aloitti palveluksensa Halifaxin ja Newfoundlandin välisten saattueiden suojana. Sillä oli runsaasti erilaisia konehuonevikoja, joita jouduttiin toistuvasti korjaamaan telakoilla.

Heinäkuussa 1943 aluksella jatkuvat viat estivät sen käytön ja se poistettiin palveluksesta elokuussa. Alus siirrettiin koululaivaksi *HMCS Cornwallisiin* Halifaxiin.

Euroopan sotatoimien päätyttyä toukokuussa 1945 alus sijoitettiin poistolistalle. Se myytiin kesäkuussa Boston Iron and Metal Companylle Baltimoreen romutettavaksi. Alus poistettiin 8. kesäkuuta alusluettelosta ja sen varastot tyhjennettiin. Hinaaja *Foundation Security* hinasi *HMCS Hamiltonin* ja *[[HMCS St. Francis]]isin* Baltimoreen. Alukset törmäsivät 14. heinäkuuta yhdysvaltalaiseen kauppalaivaan *Winding Gulfiin*. Törmäyksessä hinausvaijeri katkesi ja hinauksessa olleet alukset joutuivat tuuliajolle. Yhdysvaltain rannikkovartioston *[[USCG Hornbeam]]* hinasi toisen hylyn Baltimoreen, mutta toinen ajautui rantaan Sakonnet Pointissa Rhode Islandilla.
 
## Lähteet
*
*
*

### Viitteet
Hamadi Jebali

**Hamadi Jebali** (, **; s. 12. tammikuuta 1949) on tunisialainen poliitikko ja islamistisen Ennahda-puolueen puoluesihteeri. Jebali valittiin Tunisian väliaikaseksi pääministeriksi marraskuussa 2011 hänen puolueensa parlamenttivaalien voiton jälkeen.

Jebali ilmoitti helmikuun 2013 alussa hajottavansa islamistisen Ennahda-puolueen hallituksen ja muodostavansa tilalle virkamieshallituksen rauhoittaakseen maassa oppositiojohtaja Chokri Belaidin murhan jälkeen puhjenneen kuohunnan. Jebali ilmoitti 19. helmikuuta eroavansa pääministerin tehtävästä epäonnistuttuaan uuden hallituksen muodostamisessa.

## Lähteet

## Aiheesta muualla
Moncef Marzouki

**Moncef Marzouki** (, kokonimeltään Moncef Ben Mohamed el-Bedoui Marzouki; s. 7. heinäkuuta 1945, Grombalia, Ranskan Tunisia) on tunisialainen poliitikko, ihmisoikeusaktivisti ja sosiaalidemokraattisen Kongressipuolueen puheenjohtaja. Marzouki nimitettiin marraskuussa 2011 maansa väliaikaiseksi presidentiksi parlamenttivaalien jälkeen. Myöhemmin 12. joulukuuta 2011 Marzouki voitti äänestyksen presidentistä ja astui virallisesti presidentin virkaan 13. joulukuuta 2011.

Marzouki oli ehdokkaana myös vuoden 2014 presidentinvaaleissa. Silloin presidentiksi kuitenkin valittiin Nidaa Tounes -puolueen ehdokas Beji Caid Essebsi, joka sai toisessa äänestyksessä 55,68 % äänistä.

Marraskuussa 2021 Tunisia antoi Marzoukista kansainvälisen pidätysmääräyksen valtion turvallisuuden vaarantamisesta. Hänet tuomittiin poissaolevana neljäksi vuodeksi vankilaan 22. joulukuuta 2021. Syynä oli, että hän oli vaatinut Ranskaa lopettamaan Kais Saiedin itsevaltaisen hallinnon tukemisen. Marzouki asuu Pariisissa.

## Lähteet

## Aiheesta muualla
NBA:n varaustilaisuus 1984

Vuoden 1984  järjestettiin 19. kesäkuuta 1984 Madison Square Gardenissa. Vuoden 1984 varaustilaisuutta pidetään yhtenä historian parhaimmista, sillä monet tilaisuuden pelaajista tulivat valituiksi tähdistöotteluihin ja Hall of Fameen.

## Valinnat
### Ensimmäinen kierros

### Toinen kierros

## Lähteet

## Aiheesta muualla
*Basketball-Reference
FanWing

**FanWing** on brittiläinen prototyyppilennokki. Se käyttää voimanlähteenään siiven päällä pyörivää siipiratasta. FanWing on pääasiassa valmistettu komposiittimateriaaleista. Koneen prototyyppi valmistui 2007, ja se on pääasiassa tarkoitettu kaupunkialueiden valvontaan. Projektista ei ole tullut uutta tietoa vuoden 2008 jälkeen. FanWingin on tarkoitus päästä lopulta jopa 80 minuutin lentoaikoihin.

## Tekniset tiedot (prototyyppi)
Cannon-luokka

**Cannon-luokka** eli **DET-luokka** oli Yhdysvaltain laivaston saattuehävittäjäluokka. Aluksia tilattiin kaikkiaan 116, mutta ainoastaan 72 alusta valmistui loppujen tultua peruutetuksi. Aluksista kuusi luovutettiin valmistuessaan Vapaan Ranskan laivastolle. 

## Suunnittelu
Luokka tunnetaan DET tyypin aluksina kahden dieselsähköisen toisiinsa kytketyn propulsiojärjestelmänsä () englanninkielisen lyhenteensä mukaan.

## Alukset

Toisen maailmansodan aikana Yhdysvallat luovutti kuusi valmisteilla olevaa alusta lend lease -sopimuksen mukaisesti Ranskan pakolaishallitukselle. Lisäksi kahdeksan alusta luovutettiin vuonna 1945 Brasilialle. 1950-luvun alussa luovutettiin erilaisin sopimuksin pääosa jäljellä olevista aluksista Yhdysvaltain liittolaisille kuten Ranska, Alankomaat, Italia, Kreikka, Filippiinit, Taiwan, Thaimaa, Etelä-Korea, Japani, Uruguay ja Peru.

## Lähteet

*
*
*

### Viitteet
Kyminkartanon koulu

**Kyminkartanon koulu** on peruskoulu Kotkassa Kalliokosken kaupunginosassa. Koulussa toimii vuosiluokat 1–5 syksystä 2012 lähtien. Koulun oppilasmäärä on 266 (2013). Koulun lähiympäristössä sijaitsee Äijänvuoren ulkoilumaasto.

## Lähteet
Swing Out Sister

**Swing Out Sister** on vuonna 1985 perustettu brittiläinen pop-yhtye Manchesteristä. Yhtyeen suurin hitti lienee Breakout.

## Jäsenet
* Andy Connell
* Corinne Drewery

## Diskografia
* 1987: It's Better to Travel
* 1989: Kaleidoscope World
* 1992: Get in Touch with Yourself
* 1994: The Living Return
* 1997: Shapes and Patterns
* 1999: Filth and Dreams
* 2001: Somewhere Deep in the Night
* 2004: Where Our Love Grows
* 2008: Beautiful Mess
* 2012: Private View
* 2017: Almost Persuaded

## Lähteet

## Aiheesta muualla
* http://www.youtube.com/watch?v=pcqc5oHhDZE
Sotilasyksiköt Yhdysvaltain sisällissodassa

**Yhdysvaltain sisällissodan sotilasyksiköt** olivat (pienimmästä suurimpaan) rykmentti, prikaati, divisioona, armeijakunta ja armeija. 

## Rykmentti

Rykmentit () olivat sekä Unionilla että Konfederaatiolla kutakuinkin samanlaiset. Rykmentit koottiin usein saman asuinalueen, uskonnon tai etnisen taustan mukaan. Siksi sodassa toimi esimerkiksi saksalaistaustaisten, mustien ja juutalaisten omia rykmenttejä. Sisällissodan alussa rykmentit olivat heikosti organisoituja: Yksittäiset ihmiset kiersivät yhteisössä keräämässä vapaaehtoisia sotilaita omaan rykmenttiinsä. Kun vaadittu miesvahvuus oli saavutettu, vapaaehtoiset ilmoittautuivat armeijalle ja valitsivat rykmentille johtajan ja päättivät joskus itse jopa univormusta ja aseista.

Sekä Unionilla että Konfederaatiolla täyden rykmentin vahvuus oli tuhat miestä, joskin rykmenttien todellinen koko oli usein tappioiden vuoksi vain noin puolet siitä. Valtaosa kummankin osapuolen vapaaehtoisrykmenteistä oli jalkaväkeä.

### Unioni
Unionin rykmentti koostui 10 komppaniasta, jotka koostuivat kukin 97 sotilaasta ja kolmesta upseerista. Komppaniat jaettiin edelleen kahteen joukkueeseen ja joukkueet kahteen ryhmään. Rykmenttiä johti eversti, jota auttoivat everstiluutnantti ja majuri.

### Konfederaatio
Konfederaatiossa rykmentti koostui 1000 miehestä, joita johtivat kapteeni, kolme luutnanttia, 4 kersanttia ja 4 korpraalia. Sodan alkamisen jälkeen Konfederaatio määräsi osavaltiot vastaamaan rykmenttien uusien sotilaiden rekrytoimisesta, organisoimisesta ja koulutuksesta.

## Prikaati
Prikaatiin () kuului Yhdysvaltain sisällissodassa kummallakin osapuolella vähintään kaksi rykmenttiä. Tyypillisesti prikaatiin kuului kahdesta viiteen rykmenttiä, ja sitä johti prikaatikenraali. Prikaatissa oli yleensä vain yhtä aselajia (jalkaväki, ratsuväki, tykistö, jne.).

## Divisioona
Divisioonaan () kuului vähintään kaksi prikaatia, ja niitä johti kummallakin puolella tavallisesti kenraalimajuri. Unionin divisiooniin kuului yleensä kaksi tai kolme prikaatia. Konfederaation divisioonat olivat huomattavasti suurempia, sillä niihin saattoi kuulua jopa viisi tai kuusi prikaatia.

## Armeijakunta
Divisioonista muodostettiin edelleen armeijakuntia (). Yhteen armeijakuntaan kuului useiden aselajien yksiköitä, minkä ansiosta armeijakunta kykeni suorittamaan itsenäisesti sotilasoperaatioita. Armeijakunnan komentajaksi valittiin yleensä siihen kuuluneiden armeijakuntien kenraaleista kaikkein kokenein.

## Armeija
Sisällissodan suurin sotilasyksikkö oli armeija (), joka muodostettiin armeijakunnista. Yleisen harhaluulon mukaan kummallakin osapuolella olisi ollut sodassa käytössään vain yksi armeija, mutta todellisuudessa kummallakin osapuolella oli useita itsenäisiä armeijoita. Armeijan johtaja valittiin armeijakuntien tapaan tavallisesti käytettävissä olleista kenraaleista kokenein. Lisäksi kummankin osapuolen presidentit (Abraham Lincoln ja Jefferson Davis) saattoivat antaa itse käskyjä armeijoille.

## Lähteet
Bandyliigakausi 2005–2006

**Jääpallon Suomen Mestaruus kaudella 2005-2006** ratkaistiin kahdentoista joukkueen runkosarjan päätteeksi kahdeksan parhaan pudotuspeleillä. Mestaruuden voitti Tornion Palloveikot.

## Runkosarja

## Puolivälierät
Puolivälierät pelattiin paras kolmesta -systeemillä siten, että ensimmäinen ja tarvittaessa kolmas ottelu käytiin paremmin sijoittuneen kotikentällä.

## Välierät
Välierät pelattiin paras kolmesta menetelmällä, ottelut aloitettiin paremmin sijoittuneen kotikentällä.

## Pronssiottelu

## Loppuottelut
18. maaliskuuta 2006 Haaparanta

## Lopulliset sijoitukset

## Suomen mestarit
ToPV:  	Markku Aarni, Janne Hietala, Jorma Salmela, Peter Norén, Jari Vaattovaara, Pekka Hiltunen, Jussi Hyry, Paulus Pörhölä, Hannu Mokko, Johannes Koivisto, Tommi Haarakoski, Jussi Harjuoja, Antti Ekman, Mika Jussila, Andrei Bezrodni, Marko Herajärvi, Erkki Koivuranta, Jukka Ohtonen, Kimmo Ohtonen, Mikko Lukkarila, Igor Zolotarev.

## Parhaat maalintekijät

pistepörssin paras oli OLS:n Samuli Niskanen 67 (29 + 38) pistettä. Toiseksi sijoittui Igor Zolotarev 58 (37+21) ja kolmas oli Mikko Rytkönen 56 (44 + 12). 

## Lähteet
* Anttinen: Vuosisata jääpalloa, Multiprint Oulu 2011
* IBDB Kauden 2005-06 taulukot
* Maali- ja pistepörssin voittajat
* Suomen Jääpalloliitto Bandyliigainfo 2006
Bandyliigakausi 2004–2005

**Jääpallon Suomen mestaruus kaudella 2004-2005** ratkaistiin kahdentoista joukkueen runkosarjan päätteeksi kahdeksan parhaan pudotuspeleillä. Uutena joukkueena sarjassa oli kolmen vuoden tauon jälkeen paluun pääsarjaan tehnyt Mikkelin Kampparit. Ennakkosuosikkeina sarjaan lähtivät edellisten kausien finaalijoukkueet Tornion Palloveikot ja Oulun Luistinseura. Runkosarjan voitti kuitenkin Porin Narukerä, joka sijoittui tasapisteisiin ToPV:n kanssa, mutta keskinäisten ottelujen maalieron perusteella porilaiset voittivat runkosarjan. Kärkikaksikko selviytyi myös loppuotteluihin, missä torniolaiset kuitenkin olivat lopulta parempia.

## Runkosarja

## Puolivälierät
Puolivälierät pelattiin paras kolmesta -systeemillä siten, että ensimmäinen ja tarvittaessa kolmas ottelu käytiin paremmin sijoittuneen kotikentällä.

## Välierät
Välierät pelattiin paras viidestä menetelmällä. Ottelut aloitettiin kahdella ottelulla paremmin sijoittuneen kotikentällä.

## Pronssiottelu

## Loppuottelut
Mestaruus ratkaistiin kaksoisottelussa, ensimmäinen ottelu runkosarjassa heikommin sijoittuneen kotikentällä. Ensimmäinen ottelu pelattiin 18. maaliskuuta 2005 Gränsvallenilla, Haaparannalla ja toinen 20. maaliskuuta 2005 Porissa. Loppuotteluissa paremmuuden ratkaisi kahden ottelun yhteispisteet.

ToPV mestari pistein 4-0.

## Lopulliset sijoitukset

## Suomen mestarit
**ToPV:** Marko Herajärvi, Markku Aarni, Janne Hietala, Johannes Koivisto, Pekka Hiltunen, Paulus Pörhölä, Hannu Mokko, Veli-Matti Körkkö, Jussi Harjuoja, Markku Höynälä, Antti Ekman, Mika Jussila, Jussi Karjalainen, Erkki Koivuranta, Ville-Veikko Angeria, Jukka Ohtonen, Tommi Haarakoski, Jari Vaattovaara, Mikko Lukkarila, Igor Zolotarev, Teemu Collin.

## Parhaat maalintekijät

pistepörssin paras oli OLS:n Samuli Niskanen 65 pistettä. 

## Lähteet
* Anttinen: Vuosisata jääpalloa, Multiprint Oulu 2011
* IBDB Kauden 2004-05 taulukot
* Maali- ja pistepörssin voittajat
DSB MY

**DSB MY** on Tanskan valtionrautateiden (Danske Statsbaner, DSB) käytössä ollut dieselveturityyppi. Ruotsalainen NOHAB valmisti DSB:lle vuosina 1954–1965 yhteensä 59 kappaletta dieselsähköisiä MY-vetureita jotka numeroitiin 1101–1159. Yhdysvaltalaisen EMD:n valmistamassa dieselmoottorissa on tehoa 1 264 kW (numerot 1101–1105 ja 1145–1159) tai 1 450 kW (numerot 1106–1144). Veturimalli perustuu pitkälti EMD:n omiin malleihin ja NOHAB valmisti MY:n kaltaisia vetureita myös Norjan ja Unkarin rautateille.

MY-vetureita käytettiin aluksi henkilöliikenteen pikajunissa ja raskaissa tavarajunissa, myöhemmin niitä käytettiin paikallisliikenteessä ja kevyemmissä tavarajunissa. Nykyään niitä voi tavata Norjan, Ruotsin, Saksan ja Tanskan yksityisradoilta. Tanskan valtionrautateillä MY-vetureiden käyttö väheni 1980- ja 1990-luvuilla, ja viimeinen MY-veturin vetämä juna liikennöi DSB:n väreissä 2001. Yhden erikoisjunia vetämään tarkoitetun veturin DSB on jättänyt kalustoonsa. Osa vetureista on myyty yksityisradoille, tai museoitu (1101, 1104, 1112, 1126, 1159 ja 1129:stä pelkkä ohjaamo). Loput MY-veturit on romutettu. 

## Aiheesta muualla
Griffon nivernais

**Griffon nivernais**, "nivernaisingriffoni", on ranskalainen koirarotu. Vuonna 2018 se oli Ranskassa 16. suosituin paikallinen rotu - listauksessa se on 17. suosituin, mutta tämä johtuu ainoastaan siitä, että virallinen listaus laskee myös madagaskarilaisen coton de tuléarin ranskalaiseksi roduksi.

## Ulkonäkö
Griffon nivernais on vankkarakenteinen, pörröinen ja karkeakarvainen. Korvat ovat roikkuvat, keskipitkät ja keskileveät. Urosten säkäkorkeus on 55–62 cm, narttujen 53–60 cm - kummallakin sukupuolella sallitaan 1 cm ero suuntaan tai toiseen. Rotu painaa 22,5–25&nbsp;kg.

### Karvapeite
Karva on pitkää, karkeaa ja pörröistä, muodostaen poskiin "parran". Karvapeite on yleensä perusväriltään fawn ja sävyltään joko vaalea tai tumma karvan kärkien tummuudesta riippuen. Väritys on ns. "hiillikko" (joissain roduissa soopeli tai seesami) eli karvan kärjet ovat perusväriä tummemmat - mustien lisäksi toisinaan myös sinisävyiset. Valkoisia karvoja voi olla hajanaisesti enemmän tai vähemmän, ja ne aiheuttavat esimerkiksi vaaleanharmaan tai villisian harmaan ilmiasun. Mahdollisia värityksiä ovat esimerkiksi jäniksenväri (fawn, jossa on vähäiset mustat karvankärjet), sudenharmaa (hiekka, jossa mustat karvankärjet) tai siniharmaa (fawn, jossa siniset karvankärjet). Tan-merkit silmien yllä, poskissa, rintakehässä, raajojen loppupäissä ja hännän alla ovat yleiset. Valkoinen laikku rintakehässä sallitaan.

## Luonne ja käyttäytyminen
Griffon nivernais on luonteeltaan ystävällinen. Se on intohimoinen metsästäjä ja kiintyy herkästi omistajaansa. Rotu vaatii paljon säännöllistä liikuntaa, eikä se sovi pelkkään kerrostaloasuntoon.

Rotua pidetään hyvänä metsästäjänä, tiukka muttei holtiton. Se soveltuu metsästämään villisikaa pienissä ajueissa, koska se on rohkea ja aloitekykyinen. Se voi kuitenkin olla myös itsepäinen ja itsenäinen.

## Alkuperä
Rotu on kotoisin Nivernaisista Keski-Ranskasta. Sen kantarotuja olivat chien-gris ja mahdollisesti myös gallialainen ajokoira (*canis segusius*, *segusii* eli *segusium*). 1800-luvun alussa populaatioon risteytettiin grand griffon vendéeniä, ja jälkeläisiä kutsuttiin aluksi nimellä *griffon vendéen-nivernais*. 1800-luvun lopulla vendéeniläisen rodun vaikutuksen vähennyttyä populaatio oli riittävän omanlaisensa, jotta sitä saatettiin alkaa kutsua "nivernaisingriffoniksi". 1800- ja 1900-lukujen vaihteessa rotuun saatiin uutta verta myös englanninkettukoiralta ja saukkokoiralta.

Toisin kuin susia metsästäneet esi-isänsä, tämä rotu on jalostettu ennen kaikkea villisian metsästykseen.

## Lähteet
Infiltraatio

**Infiltraatio** eli imeytyminen kuvaa pintaveden siirtymistä maaperän läpi pohjavedeksi. Varsinainen infiltraatio on sadeveden tunkeutumista maan pinnan läpi maaperään, suodanta taas infiltroituneen veden kulkua yhä alemmas pohjaveden rajaan saakka. Suodannan nopeus riippuu maaperän laadusta.